መንግስቲ ትግራይ ክሲ 80 ጥርጡራት ክቋረፅ ወሲኑ ኣይተ ስዩም መኮነን ድማ ካልእ ነባሪ ወጀራት እዮም። "በለስ እንስሳት ኮነ ሰብ ይምግብ፣ ሓመድ ከይሽርሸር ይከላኸል። ከረናት ከይፈርሱ ኣስጢሙ ይሕዝ ነይሩ" ይብሉ። ሕዚ ግን ብሰንኪ በለስ ምጥፍኡ፡ ገባር መነባብርኡ እናራሕረሐ ናብ ከተማ ይኣቲ ከም ዘሎን እቲ መንእሰይ ድማ ናብ ስደት ይውሕዝ ምህላውን ወሲኾም ይዛረቡ። ቅድም ክንብል ዘዘራረብናዮ፡ እዚ ሽግር ካብ ብጒሓቱ ፍታሕ ክረክብ ካብ መንጎ ዝጎስጎሱ ሓደ፡ ተወላዲ እቲ ኸባቢ ኣይተ ደጋፊ ጎድፋይ እዩ። "ከባቢና ዋላ እኳ ተደራቒ ከባቢ እንተኾነ፡ በለስ ድርቂ ዝፃወርን ምቁርን ተኽሊ ብምዃኑ፡ ነበርቲ እቲ ከባቢ ንነዊሕ እዋን ኢና ንምገቦ። እኽሊ ካብ እንበልዖ ንላዕሊ በለስ ኢና ንምገብ፤ በለስ እንተበሊዕና ብዙሕ እንጀራ ክንበልዕ ግድን ኣይኮነን "ይብል ብጣዕሳ። ይቕፅል ድማ፤ "እዚ ውህብቶ ፈጣሪ ዝኾነ በለስ፡ ገንዘብን ጉልበትን ኣይሓተናን፤ ከይሓረስና፣ ከይፀሃና፣ ከይዓፀድና፣ ንኣስቤዛ ከይተጨነቕና ጥሪትናን ባዕልናን እንምገቦ ተኽሊ ነይሩ።" በለስ ንወጀረቶትን ራየቶትን ስራሕ ዕድል'ውን ብምፍጣር ዓንዲ ሑቐ ቁጠባ እቲ ከባቢ እውን እዩ። "ህዝቢ እቲ ከባቢ ኣብ ካልእ ዕድል ፅግዕተኛ ኣይነበረን፤ 'ረድኤት መንግስቲ ዘይተቐበልኩ' ኢሉ ኣይስከፍን፡ ኮሪዑ ብነፃነት ንክነብር፣ ንከይስደድን በለስ፡ ማእገር እዩ ነይሩ" ይብል ኣይተ ደጋፊ። ትግራይ ብባህሊ ንባብ ንጋምቤላን ቤንሻንጉልን ጥራሕ ትቕድም ሓድሽ መገዲ ህወሓት፡ ናበይ የብል?
